180 



A, Aigner Lajos. 



Száron a nőstény alapszíne többé-kevésbbé halványabb, fekete 

 rajzolatai szélesek s élesek, a szárny belső felén az olajszínbe 

 való erős hajlássa]. 



Mint a legtöbb Melitaeánál úgy ennél is fordulnak elő me- 

 lanotikus eltérések. Ilyen egy nagylévárdi hímpéldány, mely 

 mindkét szárnyon a tőtől a szárny közepéig csaknem egészen 

 szétfolyó koromszínű, úgy hogy az alapszín csupán az igen meg- 

 szélesedett fekete szegély előtt szalag alakjában jut érvényre. 



Ennek ellentéte egy budapesti világos rozsdás sárga színű 

 nőstény, mely csaknem rajztalan, a mennyiben a felső szárnyon 

 a fekete szegélyen kívül csak tő felől mutatkozik néhány fekete 

 vonal s a középsejtben apró fekete körfolt. Alsó szárnyán a 

 szernfoltoküal ékesített barna szalag igen széles s az elülső sze- 

 gélyen a fekete tőtérig folytatódik : ab. Uhryki Aign. 



Hernyója fekete, kékes-fehér pontokkal és fekete áltüskék- 

 kel borított, feje és lába pirosas-barna, 30 — 39 mm. hosszú. 

 Kitelelvén a második vedlésig társasán él május közepéig; táp- 

 láló növényei : Plantago lanceol.ita (útifű), Achillea millefolium 

 (cziczkóró), Hieracium pilosella és canescens (hölgymái), Air a 

 canescens (pákhordó), Succisa pratensis (sutabáb), Veronica officinalis 

 (szígoráll). Bábja zömök, szürkés, narancsszínű szemölcsökkel 

 díszített. 



Előfordul &z összes szomszédországokban, még pedig ál- 

 talában V — VI., Salzburgban VI., VIII., Galicziában VI., Bulgá- 

 riában már IV — V. 



Elterjedési köre Norvégiától Kis-Azsiáig 60 — 37° és Angliától 

 Szibériáig 15—100°. 



24. Melitaea Arduinna Esp. 1 ) var. rhodopensis Frr. 2 ) 



Freyer, Neuere Beitráge z. Schmetterlingskunde III. p. 3. tab. 

 193. fig. 1. (1839); Hübner-Geyer, Samml. europ. 

 Schmetterl. Forts. fig. 1023—4. 



A szárnyak színe a törzsfajnál sötét rozsdás vörös, a faj- 

 változaton élénk vörös-barna; igen hasonlít a M. Cinxia-hoz, a 

 fekete pettyek azonban gyérebbek, nem egybefolytak, de 

 sokkal erőteljesebbek. Alsó lapja vöröses-sárga; a felső szárny 



!) Diana mellékneve. 



2 ) Khodope: hegység Törökországban, a hol ez alakot Frivaldszky 

 Imre gyűjtői felfedezték. 



